НАРОДНО ЧИТАЛИЩЕ „ПАМЕТНИК-1872г.”

с.Хърсово, общ. Самуил, обл. Разград

ПРОГРАМА ЗА РАЗВИТИЕТО И ДЕЙНОСТТА НА ЧИТАЛИЩЕТО ПРЕЗ 2023г.

Народно читалище „Паметник-1872г.” с.Хърсово се намира в малко населено място с близо 350 жители в община Самуил, област Разград.То е традиционно, самоуправляващо се културно-просветно сдружение на държавна субсидия.Значението на културата е в това, че тя вмества в себе си мъдростта, опита и най-верните решения на минали години и народи.Тя-културата по своята същност, съдържа в себе си всичко, което се създава чрез усилията на всеки човек и на обществото като цяло.

В селото ни, нашето читалище носи отговорността да се развива като средище за духовното израстване на населението.Затова трябва да го превърнем в най-близкото и желано място за достъп до информация, четене и забавление.То трябва да е гарант на правото на хората от селото на интелектуална свобода и равен достъп до всички информационни ресурси на читалището и библиотеката за всички категории ползватели – деца, малцинствени групи, лица със специални потребности и др.

І. МИСИЯ:

Мисията на нашето читалище е да бъде посредник между информацията и потребителите в един бързо променящ се свят .

Да разнообрази и обогати културния живот като все по-голяма част от населението на селото се приобщи към дейността на читалището с организирането на разнообразни общоселски чествания на празници и годишнини.

ІІ. ПРИОРИТЕТИ

1. Утвърждаване името на читалището като културна институция и превръщането й в притегателен център за цялото население.
2. Читалищната дейност да се насочи към приобщаване на населението в условията на икономическа криза като се заложи на доброволчеството и подпомагането на хора в криза след инциденти и ограничения от социално-битов характер.
3. Насърчаване на четенето като се обръща специално внимание на децата – да продължим и обогатим съвместната си работа с Основното училище и Детската градина.
4. Осигуряване на достъп до информация и четене чрез библиотеката и информационните й носители – както книгите така и интернет услугите.
5. Да се засили читателския интерес чрез обогатяване и обновяване на библиотечния фонд като целта е да спечелим поне по един читател от всеки дом.
6. Обогатяване на Културния календар с прояви свързани с публични чествания на празници и събития.
7. Да продължи работата с фолклорните групи за честване на местните обичаи „Коледуване” и „Лазаруване” като се обогати репертоара им и се задълбочи проучването на други обреди и обичаи, свързани с бита на местното население в миналото.
8. Да продължи и се разнообрази работата на читалището с хората със специални потребности, малцинствените групи, изпадналите в криза след прекаран инцидент или ограничения от социално-битов характер.
9. Развитие на читалищната дейност на базата на защитени проекти и програми.
10. В дните между Международния ден на детската книга-2 април и международния ден на книгата и авторското право-23 април да се организира поредица от прояви с идеята да се приобщи общуването на читателите с книгите, както и общуването между четящите хора.
11. Предоставяне на услуги на населението – информационни и административни /обработка и отпечатване на текст,фотокопиране , сканиране и др./
12. Във връзка с непрекъснато променящата се нормативна уредба, заетите лица да се включват в обучителни програми и квалификационни курсове за актуализиране на знанията им.

ІІІ. РАЗВИТИЕ НА ОСНОВНИТЕ ДЕЙНОСТИ

1. Библиотечна дейност

* Подобряване обслужването на потребителите на читалищната библиотека.
* Информиране на читателите за възможностите на библиотеката и запознаването им с Правилника за обслужване.
* Тематични кътове и витрини с нови книги и за годишнини на известни писатели и събития.
* Изготвяне на устни и писмени справки като се използват всички възможности на справочния апарат.
* Организиране на колективни посещения, беседи и презентации за придобиване на библиотечно-библиографска и информационна култура с различни възрастови групи.
* Подпомагане на потребителите в намиране нужната им информация в необходимия формат.
* Периодично получаване на обратна връзка от потребителите на библиотеката относно предлаганите услуги, качеството на обслужване и дейността на библиотеката.

1. Културно-просветна дейност
   1. Усилията на читалищното ръководство да се насочат за обновяване и разширяване на културно-масовата работа, която да е тясно свързана с живота и проблемите на населението.
   2. Читалищният секретар да оказва помощ при подготовката и провеждането на куптурните прояви на селото.
   3. Да се активизира диалога с другите културни и образователни институции за реализиране на съвместни проекти и програми.
   4. В чест на бележити дати и годишнини да се изготвят кътове и витрини.
   5. Провеждане на традиционни културни събития и празници:

* 21 януари- възстановка на обичая Бабинден
* 31 януари – честване Празника на селото – факелно шествие,поднасяне на венци, литературно-музикална програма,заря и вечеринка.
* Седянка – изработване на мартеници, беседа за историята на мартеницата,подредба на изложба.
* Баба Марта в Детската градина и в ЦНСТ
* Честване на Осми март – международния ден на жената.
* 24 февруари – пчеларска вечеринка
* 3-ти март – подредба на витрина за националния празник и провеждане на урок за Освобождаването на селото ни от османско робство.
* Във връзка със Седмицата на детската книга:

а/ изложба на рисунки на тема „Любим художествен герой”

б/четене на любими детски приказки

* Подготовка на лазарската група и Лазаруване.
* Седянка- боядисване на великденски яйца и изложба.Подредба на етнокът.
* Включване в националния Маратон на четенето под надслов „Да почетем заедно”.
* Съвместно тържество с Основното училище за 24-ти май – Ден на славянската писменост и българската култура.
* Откриване на „Лятната читалня”.
* Откриване на Учебната година и посрещане на първокласниците.
* Честване на 1-ви ноември - Денят на Будителите – подредба на кът за Станчо Добрев – виден читалищен деятел, автор на историческия очерк за селото, местен будител от близкото минало.
* Подготовка на Коледарската група и Коледуване.
* Доброволческа акция „Коледни пакети”
* Посрещане на Дядо Коледа в читалището.

ІV. Материално-техническа база и финансово осигуряване:

1. Да се извърши частичен ремонт на санитарните помещения в читалището.
2. Да се увеличи събираемостта на членския внос.
3. Да се търсят начини за намиране на допълнителни приходи – проекти, дарения, субсидии и др.

Председател на читалището:

Р. Данева-Борисова

Секретар на читалището:

П. Цанкова

